اقري هاي حادثه صارت ويايه❣️
دخلت دورة بجامعه بغداد فالوجبه هاي جنت بس اني واحد ويايه وباقي كلهن بنات العموم اتعرفت على زميله هناك جانت كلش حلوة الله يحفظه ومن هلكد ما حلوة جان هواي ولد يصارحوه وما اكولج جانت عده سيارة اني وحيد الي اعرف انو هية مرتبطه بواحد من جامعته مرة كالت الي تعال وياي اعرف على شخص رحت وياها عرفتني على حبيبه ومن شفته ما اتوقعت انو مرتبطه بهيج شخص يعني اتوقعت واحد غني وسيم طلع ولد عادي ولو الجمال مو للرجل جان ولد بسيط وحالته على كده ما كتله بس الله يجمعكم بالحلال كالت الي هسة براسك سوال وحده مثلي ترتبط بهيج واحج كتله لا ليش الي يحب من صدك يشوف شخص الي يحبه أجمل شي كالت الي محمد شوف البنات الي وياي شكد حجن عليه وانتقد من قبلهم وهواي بس اني ما اهتم كالت تدري ليش حبيت هذا شخص كالت بالرغم انو ردت شخص عده لحيه وعضلات وشكله ولحيه ما اتوقعت انو راح احب هذا الشخص كتله والسبب كالت الي سبب بسيط صارحني حوالي ١٤ مرة وبكل مرة يجي يكتب الي قصيده ويجي من جنت مرحله أولى وهسة اني راح اتخرج ضحكت وكتله الله يحفظج
.....
يكولون انو ماكو حب بالعراق لا اكو بس الرجل من يحب من صدك يقفل على بنيه الي يحبه🖤